----

----

I Ανακοινώσεις

Επιτροπή

----

Επιτόκιο που εφαρμόζει η Ευρωπαϊκή Κεντρική Τράπεζα στις πράξεις κύριας αναχρηματοδότησης (1):

2,02 % την 1η Σεπτεμβρίου 2004

Ισοτιμίες του ευρώ (2)

1 Σεπτεμβρίου 2004

(2004/C 220/01)

1 ευρώ= 

----

(1)  Επιτόκιο που εφαρμόστηκε στην πλέον πρόσφατη πράξη πριν την αναφερόμενη ημερομηνία. Σε περίπτωση δημοπρασίας μεταβλητού επιτοκίου, το επιτόκιο είναι το οριακό επιτόκιο.

(2)

Πηγή: Ισοτιμίες αναφοράς που δημοσιεύονται από την Ευρωπαϊκή Κεντρική Τράπεζα.

----

----

Προηγούμενη γνωστοποίηση συγκέντρωσης

(Υπόθεση αριθ. COMP/M.3552 — DEUTSCHE POST/GUIPUZCOANA)

Υπόθεση υποψήφια για απλοποιημένη διαδικασία

(2004/C 220/02)

(Κείμενο που παρουσιάζει ενδιαφέρον για τον ΕΟΧ)

----

(1)ΕΕ L 24 της 29.1.2004.

(2)  Εκδόθηκε από την Επιτροπή στις 20 Ιουλίου 2004 και διατίθεται στην ιστοσελίδα της ΓΔ COMP:

http://europa.eu.int/comm/competition/mergers/legislation/consultation/simplified_tru.pdf.

----

III Πληροφορίες

Επιτροπή

----

F-Loudes: Εκμετάλλευση τακτικών αεροπορικών γραμμών

Η Γαλλία προκήρυξε πρόσκληση υποβολής προσφορών, δυνάμει του άρθρου 4 παράγραφος 1 στοιχείο δ) του κανονισμού (ΕΟΚ) αριθ. 2408/92 του Συμβουλίου, για την εκμετάλλευση των τακτικών αεροπορικών γραμμών μεταξύ Le Puy-en-Velay (Loudes) και Παρισιού (Orly)

(2004/C 220/03)

(Κείμενο που παρουσιάζει ενδιαφέρον για τον ΕΟΧ)

1.   Εισαγωγή:

Κατ' εφαρμογή των διατάξεων του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 της 23ης Ιουλίου 1992 για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, η Γαλλία αποφάσισε να επιβάλει υποχρεώσεις παροχής δημόσιας υπηρεσίας στις τακτικές αεροπορικές γραμμές μεταξύ Le Puy-en-Velay (Loudes) και Παρισιού (Orly). Τα πρότυπα που απαιτούνται από τις εν λόγω υποχρεώσεις δημόσιας υπηρεσίας δημοσιεύτηκαν στην Επίσημη Εφημερίδα των Ευρωπαϊκών Κοινοτήτων C 258 της 15ης Σεπτεμβρίου 2001.

Η Γαλλία αποφάσισε, στο πλαίσιο της διαδικασίας που προβλέπεται στο άρθρο 4 παράγραφος 1 στοιχείο δ) του εν λόγω κανονισμού και εάν έως τις 14 Δεκεμβρίου 2004 κανένας αερομεταφορέας δεν θα έχει αρχίσει ή δεν θα είναι έτοιμος να αρχίσει την εκμετάλλευση των τακτικών αεροπορικών γραμμών μεταξύ Le Puy-en-Velay (Loudes) και Παρισιού (Orly), σύμφωνα με τις επιβαλλόμενες υποχρεώσεις δημόσιας υπηρεσίας και χωρίς να ζητά οικονομική αντιστάθμιση, να περιορίσει την πρόσβαση σε έναν μόνον αερομεταφορέα και να παραχωρήσει, μετά από πρόσκληση υποβολής προσφορών, το δικαίωμα εκμετάλλευσης των συγκεκριμένων αεροπορικών γραμμών από τις 14 Ιανουαρίου 2005.

2.   Αντικείμενο της πρόσκλησης υποβολής προσφορών:

Εκτέλεση, από της 14ης Ιανουαρίου 2005, δρομολογίων τακτικές αεροπορικές γραμμές μεταξύ Le Puy-en-Velay (Loudes) και Παρισιού (Orly), σύμφωνα με τις υποχρεώσεις δημόσιας υπηρεσίας που έχουν επιβληθεί για το συγκεκριμένο δρομολόγιο, οι οποίες δημοσιεύτηκαν στην Επίσημη Εφημερίδα των Ευρωπαϊκών Κοινοτήτων C 258 της 15ης Σεπτεμβρίου 2001.

3.   Συμμετοχή στην πρόσκληση υποβολής προσφορών:

Η συμμετοχή είναι ανοικτή σε όλους τους κοινοτικούς αερομεταφορείς, κατόχους ισχύουσας άδεια εκμετάλλευσης που έχει εκδοθεί από κράτος μέλος δυνάμει του κανονισμού (ΕΟΚ) αριθ. 2407/92 του Συμβουλίου της 23ης Ιουλίου 1992 περί της εκδόσεως αδειών των αερομεταφορέων.

4.   Διαδικασία της πρόσκλησης υποβολής προσφορών:

Η παρούσα πρόκληση υποβολής προσφορών διέπεται από στις διατάξεις του άρθρου 4 παράγραφος 1 στοιχεία δ), ε), στ), ζ), η) και θ) του κανονισμού (ΕΟΚ) αριθ. 2408/92.

5.   Φάκελος της πρόσκλησης υποβολής προσφορών:

Ο πλήρης φάκελος της πρόσκλησης υποβολής προσφορών, ο οποίος περιέχει τον συγκεκριμένο κανονισμό της πρόσκλησης υποβολής προσφορών και τη σύμβαση ανάθεσης παροχής δημόσιας υπηρεσίας με το τεχνικό της παράρτημα (κείμενο των υποχρεώσεων παροχής δημόσιας υπηρεσίας που έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων), μπορεί να ζητηθεί χωρίς καμία επιβάρυνση από την ακόλουθη διεύθυνση:

Syndicat mixte de gestion Aérodrome départemental Le Puy-en-Velay Ludes, Aérodrome de Loudes, F-43320 Loudes. Τηλ. (33) 4 71 08 61 87. Τηλεομοιοτυπία: (33) 4 71 08 66 40.

6.   Χρηματοδοτική αντιστάθμιση:

Οι προσφορές που υποβάλλονται από τους υποψηφίους αναφέρον ρητά το ποσό που απαιτείτατι υπό μορφή αντιστάθμισης για την εκμετάλλευση της γραμμής επί τρία έτη, αρχής γενομένης από την προβλεπόμενη ημερομηνία έναρξης της εκμετάλλευσης (αναλυόμενο ανά έτος). Το ακριβές ποσό της αντιστάθμισης που τελικά χορηγείται καθορίζεται κατ' έτος, εκ των υστέρων, σε συνάρτηση με τις δαπάνες και τα έσοδα που όντως πραγματοποιήθηκαν κατά την εκτέλεση του δρομολογίου, εντός των ορίων του ποσού που αναφέρεται στην προσφορά. Το εν λόγω ανώτατο όριο δεν επιτρέπεται να αναθεωρηθεί, παρά μόνο σε περίπτωση απρόβλεπτης τροποποίησης των όρων εκμετάλλευσης.

Οι ετήσιες πληρωμές καταβάλλονται υπό μορφή προκαταβολών και υπολοίπου εξόφλησης. Το υπόλοιπο εξόφλησης καταβάλλεται μόνον εφόσον εγκριθούν οι λογαριασμοί τους αερομεταφορέα για τη συγκεκριμένη γραμμή και επαληθευτεί η εκτέλεση του δρομολογίου υπό τους όρους που προβλέπονται στο κατωτέρω σημείο 8.

Σε περίπτωση λύσης της σύμβασης πριν από την κανονική λήξη της, εφαρμόζονται οι διατάξεις του σημείου 8 το συντομότερο δυνατόν, ούτως ώστε να επιτραπεί η καταβολή της οφειλόμενης οικονομικής αντιστάθμισης στον αερομεταφορέα, της οποίας το ανώτατο όριο που αναφέρεται στο πρώτο εδάφιο μειώνεται ενδεχομένως ανάλογα με την πραγματική διάρκεια της εκμετάλλευσης.

7.   Διάρκεια της σύμβασης:

Η διάρκεια της σύμβασης (σύμβαση ανάθεσης παροχής δημόσιας υπηρεσίας) είναι τρία έτη υπολογιζόμενα από την προβλεπόμενη ημερομηνία έναρξης της εκμετάλλευσης των αεροπορικών δρομολογίων που αναφέρεται στο σημείο 2 της παρούσας πρόσκλησης υποβολής προσφορών.

8.   Επαλήθευση της εκτέλεσης του δρομολογίου και των λογαριασμών του αερομεταφορέα:

Η εκτέλεση του δρομολογίου και η αναλυτική λογιστική του αερομεταφορέα για την εν λόγω γραμμή υπόκεινται σε έναν τουλάχιστον ετήσιο έλεγχο, σε συνεννόηση με τον αερομεταφορέα.

9.   Καταγγελία και προειδοποίηση:

Η σύμβαση μπορεί να λυθεί από ένα από τα δύο υπογράφοντα μέρη, πριν από την κανονική λήξη της ισχύος της, μόνον εφόσον τηρηθεί εξάμηνη προθεσμία προειδοποίησης. Σε περίπτωση που ο μεταφορέας δεν τηρήσει την υποχρέωση παροχής δημόσιας υπηρεσίας, θεωρείται ότι έχει λύσει τη σύμβαση χωρίς προειδοποίηση, εφόσον δεν επαναλάβει την εκτέλεση της γραμμής σύμφωνα προς τις υποχρεώσεις παροχής δημόσιας υπηρεσίας εντός ενός μηνός από την παραλαβή σχετικής πρειδοποιητικής επιστολής.

10.   Κυρώσεις:

Η μη τήρηση από τον αερομεταφορέα της οριζόμενης στο σημείο 9 προθεσμίας προειδοποίησης, υπόκειται στην επιβολή είτε διοικητικού προστίμου, μέγιστου ύψους 7 622,45 ευρώ, κατ' εφαρμογή του άρθρου R.330-20 του κώδικα πολιτικής αεροπορίας, είτε κύρωσης η οποία υπολογίζεται με βάση τον αριθμό των μηνών αθέτησης της σύμβασης και το πραγματικό έλλειμμα της γραμμής κατά το σχετικό έτος το οποίο δεν μπορεί να υπερβαίνει την προβλεπόμενη στο σημείο 6 μέγιστη οικονομική αντιστάθμιση.

Σε περίπτωση αθέτησης, σοβαρής φύσεως, των υποχρεώσεων δημόσιας υπηρεσίας, η σύμβαση είναι δυνατόν να καταγγελθεί, θεωρώντας ότι ο αερομεταφορέας δεν τήρησε καμία προθεσμία προειδοποίησης.

Σε περίπτωση αθέτησης, περιορισμένης φύσεως, των υποχρεώσεων δημόσιας υπηρεσίας, εφαρμόζονται μειώσεις επί της μέγιστης οικονομικής αντιστάθμισης που προβλέπεται από σημείο 6, με την επιφύλαξη της εφαρμογής των διατάξεων του άρθρου Ρ.330-20 του Κώδικα Πολιτικής Αεροπορίας. Για τον υπολογισμό των εν λόγω μειώσεων λαμβάνεται ενδεχομένως υπόψη ο αριθμός των πτήσεων που ακυρώθηκαν για λόγους που μπορούν να καταλογιστούν στον αερομεταφορέα, ο αριθμός των πτήσεων που πραγματοποήθηκαν με μικρότερη μεταφορική ικανότητα από την απαιτούμενη, ο αριθμός των πτήσεων που πραγματοποιήθηκαν χωρίς να τηρηθούν οι υποχρεώσεις δημόσιας υπηρεσίας όσον αφορά τις ενδιάμεσες στάσεις, ο αριθμός των ημερών κατά τις οποίες δεν τηρήθηκαν οι υποχρεώσεις δημόσιας υπηρεσίας όσον αφορά το χρόνο παραμονής στον τόπο προσρισμού, τα επιβληθέντα ναύλα ή τη χρήση ηλεκτρονικών συστημάτων κράτησης θέσεων.

11.   Υποβολή των προσφορών:

Οι προσφορές πρέπει να αποστολούν ταχυδρομικώς με συστημένη επιστολή και απόδειξη παραλαβής, οπότε αποδεικτική της ημερομηνίας αποστολής αποτελεί η σφραγίδα του ταχυδρομείου, ή να επιδοθούν επί τόπου με απόδειξη παραλαβής, το αργότερο έξι εβδομάδες από την ημερομηνία δημοσίευσης της παρούσας πρόσκλησης υποβολής προσφορών στην Επίσημη Εφημερίδα της Ευρωπαϊκής Ένωσης, πριν από τις 17.00 (τοπική ώρα), στην ακόλουθη διεύθυνση:

Syndicat mixte de gestion Aérodrome départemental Le Puy-en-Velay/Loudes, Aérodrome de Loudes, F-43320 Loudes. Τηλ. (33) 4 71 08 61 87. Τηλεομοιοτυπία: (33) 4 71 08 66 40.

12.   Ισχύς της πρόσκλησης υποβολής προφορών:

Η παρούσα πρόσκληση υποβολής προσφορών ισχύει, σύμφωνα με το άρθρο 4 παράγραφος 1 στοιχείο δ) του κανονισμού (ΕΟΚ) αριθ. 2408/92, με την προϋπόθεση ότι κανένας κοινοτικός αερομεταφορέας δεν θα υποβάλει, πριν από τις 14 Δεκεμβρίου 2004, πρόγραμμα εκμετάλλευσης της εν λόγω γραμμής από τις 14 Ιαννουαρίου 2005, σύμφωνα με τις επιβαλλόμενες υποχρεώσεις δημόσιας υπηρεσίας, χωρίς να λάβει καμία οικονομική αντιστάθμιση.

----